Zavináč (znak)

Zavináč (slovenský a český názov vznikol podľa rovnomenného jedla) je označenie pre znak @. Znak @ je symbolická skratka pre anglické slovo "at" v zmysle po (7 kusov po 2 je spolu 14), pochádzajúce z latinského ad. 

Jeho najčastejšie súčasné použitie je v elektronickej pošte (e-mail). V e-mailovej adrese oddeľuje meno používateľa (časť pred zavináčom) od označenia počítačovej domény (DNS-ový záznam). Napr. meno@domena.org čítame ako „meno zavináč doména bodka org“ (v kontakte s cudzinou „meno ät doména dot org“). Použitie tohto symbolu pre e-mailové adresy zaviedol Ray Tomlinson v roku 1971, pretože predpokladal, že tento zriedkavý znak nebude nikdy použitý ani v mene ani v názve domény.

V online diskusiách býva znak @ niekedy využívaný ako vokatívny prefix pred menom (prezývkou) oslovovaného uvádzaným na začiatku príspevku napr. @Bronto . 

Zavináč má v kódovaní Unicode aj v ASCII tabuľke kód 64 (U+0040). Na slovenskej počítačovej klávesnici sa dá vyčarovať aj kombináciou Ctrl+Alt+V, pravý Alt+V,  alebo Alt+64 (na numerickej klávesnici).

 Zavináč v iných jazykoch 

 po anglicky: commercial at („obchodnícke at“) , at symbol, at sign, amphora, ampersat...
 po španielsky, portugalsky: arroba (stará portugalská hmotnostná jednotka, merica (prenesene: profit, dostatok))
 po francúzsky: arobase (slovo nemá iný význam, asi vzniklo zo španielskeho arroba), (petit) escargot („ (malý) slimák“), a commercial (obchodnícke a) alebo a enroulé (z(a)vinuté a) 
 po nemecky: Klammeraffe (druh pavúčiaka - opica Ateles paniscus, doslova: „zachytávajúca sa opica“), at alebo kaufmännisches A („obchodnícke A“)
 po rusky: собачка (vyslov: sabáčka; „psík“) kvôli podobnosti so spiacim psom
 po taliansky: chiocciola („slimák“)
 po slovinsky: afna („opička“)
 po srbsky: majmunče („opička“)
 po čínsky (mandarínsky): siao lao-šu (小老鼠) („myška“), lao-šu chao (老鼠號) („myš“)
 po holandsky: apenstaartje („opičí chvost“)
 po esperantsky: heliko („slimák”)
 po maďarsky: kukac („červík“ alebo „larva“)
 po poľsky: małpa („opička“)

 Referencie 

 Externé odkazy 
 A Natural History of the @ Sign – mená v rôznych jazykoch
 Pohlad jazykovedca  (anglicky)
 Článok o historii @ – ďalšie mená v rôznych jazykoch (anglicky)

Kategória:E-mail
Kategória:Internetová kultúra
Kategória:Typografia